ताजा मामला विधान परिषद चुनाव का है। 27 विधायकों वाली कांग्रेस ने अपने हिस्से में आई एकमात्र सीट से प्रेमचंद मिश्रा को विधान परिषद सदस्‍य (एमएलसी) बनाकर राजद के रास्ते से अलग चलने का संकेत दिया है। कांग्रेस की कवायद पर गौर फरमाएं तो उसकी नीति, नीयत और रणनीति स्पष्ट हो जाती है। कांग्रेस के राष्ट्रीय अध्यक्ष राहुल गांधी ने उसी प्रेमचंद मिश्रा का नाम विधान परिषद के लिए आगे किया है, जिन्होंने कभी चारा घोटाले में लालू प्रसाद के खिलाफ सीबीआइ जांच के लिए पटना हाईकोर्ट में जनहित याचिका लगाई थी।